SAN FERNANDO CITY, LA UNION - Sumangsango itan iti kaso a theft ti maysa a sekretarya ti credit coporation a mapapati a nangdispalko iti kuarta iti nasao a kompanya.
Nabigbig ti suspek a ni Frenzelyn Mamaril, agtawen iti 33, residente iti San Agustin, San Fernando City ken sigud a cash custodian iti nasao a kompanya idiay Brgy. Catbangen ditoy siudad.
Naamuan nga idi June 28 ita a tawen ket naduktalan ti maysa pay a sekretarya iti kompanya a mapukpukaw ti nasurok P125,000 a kuarta.
Daytoy ket iti laksid nga inkalintegan idi ni Mamaril nga inaldawna nga idepdeposito ti masingsingirda a kuarta manipud kadagiti kliente wenno kustomer dagitoy.
Naklaatda laengen iti maysa nga aldaw gapu ta nagpakada ni Mamaril tapno kano iruarna ti amana iti ospital ngem saanen a nagpakpakita ken saan metten nga ammo ti ayanna agingga iti agdama.
ilo_Latn ilo_Latn ilo_Latn ilo_Latn ilo_Latn